Ofîsê Îrtîbatî yê Asayîşê Iraqî da zanayene ke artêşa Iraqî, polîsanê federalan û hêzanê hasmênî yê Iraqî warê Uzamî yê Dîyala de vera cerganê DAÎŞî opersyonêk da destpêkerdene.
Eşkerayîye de ame vatene ke netîceya operasyonî de 9 cergê DAÎŞî kişîyayî ke nînan ra serê 3 tenan de nasnameyê Lubnanî estbi û înan kişîyayîşê 11 payeberz û leşkeranê Iraqî de ca girewt.
Dîya zanayene ke operasyon de çend cayê ke cergan xo tede nimitbî ameyî xerakerdene.
